stanford-oval/wikipedia huggingface dataset:
วันเดอร์แมน (ละครชุด)

| วันเดอร์แมน |
| --- | --- |
ประเภท:   ละครตลก  ซูเปอร์ฮีโร่ 
สร้างโดย:   เดสติน แดเนียล เครตตัน  แอนดรูว์ เกสต์ 
เค้าโครงจาก: วันเดอร์แมน โดย สแตน ลี แจ็ก เคอร์บี ดอน เฮก
แสดงนำ:   ยาห์ยา อับดุล-มาทีน ที่ 2  เบน คิงสลีย์  เดเมตริอุส กรอส  เอ็ด แฮร์ริส 
ประเทศแหล่งกำเนิด: สหรัฐ
ภาษาต้นฉบับ: อังกฤษ
การผลิต
ผู้อำนวยการผลิต:   เควิน ไฟกี  หลุยส์ เดสโปซิโต  แบรด วินเดอร์บอม  เดสติน แดเนียล เครตตัน 
สถานที่ถ่ายทำ: ลอสแอนเจลิส แคลิฟอร์เนีย
ผู้กำกับภาพ: เบรตต์ พอว์ลัก
บริษัทผู้ผลิต:   มาร์เวลสตูดิโอ  แฟมิลีโอว์น 
ออกอากาศ
เครือข่าย: ดิสนีย์+
การแสดงที่เกี่ยวข้อง
ซีรีส์โทรทัศน์จักรวาลภาพยนตร์มาร์เวล
วันเดอร์แมน (อังกฤษ: Wonder Man) เป็นละครชุดทางโทรทัศน์ของอเมริกาที่กำลังจะฉาย ซึ่งสร้างโดยเดสติน แดเนียล เครตตันและแอนดรูว์ เกสต์ สำหรับบริการสตรีมมิ่งทางดิสนีย์+ ซึ่งสร้างจากตัวละครของมาร์เวลคอมิกส์ชื่อเดียวกัน โดยเป็นส่วนหนึ่งของซีรีส์โทรทัศน์ในจักรวาลภาพยนตร์มาร์เวล (MCU) ที่อำนวยการสร้างโดยมาร์เวลสตูดิโอ มีเนื้อเรื่องที่ต่อเนื่องกับภาพยนตร์ของแฟรนไชส์ เกสต์ทำหน้าที่เป็นหัวหน้านักเขียน ซีรีส์นี้ผลิตโดย แฟมิลีโอว์เนอร์ด
ยาห์ยา อับดุล-มาทีน ที่ 2 จะแสดงเป็น ไซมอน วิลเลียมส์ / วันเดอร์แมน ร่วมกับเบน คิงสลีย์, เดเมตริอุส กรอส และ เอ็ด แฮร์ริส ในเดือนธันวาคม ค.ศ. 2021 เครต์ตันได้ลงนามในข้อตกลงโดยรวมกับมาร์เวลสตุดิโอส์เพื่อสร้างซีรีส์โทรทัศน์สำหรับดิสนีย์+ โดยซีรีส์ตลกกำลังอยู่ในระหว่างการพัฒนา และในเดือนมิถุนายน ค.ศ. 2022 ซีรีส์เรื่องนี้ได้รับการเปิดเผยว่าเป็นเรื่องราวของวันเดอร์แมน โดยมีแขกรับเชิญเข้ามาเกี่ยวข้อง และเครตตันจะกำกับตอนต่าง ๆ ของซีรีส์ อับดุล-มาทีนเข้าร่วมทีมนักแสดงในเดือนตุลาคม โดยสเตลล่า เมกี ได้รับแต่งตั้งให้เป็นผู้กำกับในเดือนกุมภาพันธ์ ค.ศ. 2023 การถ่ายทำเริ่มขึ้นในต้นเดือนเมษายน ค.ศ. 2023 ในลอสแอนเจลิส และคาดว่าจะเสร็จสิ้นในต้นเดือนสิงหาคม
วันเดอร์แมน คาดการณ์ว่าจะเปิดตัวทางดิสนีย์+ ในเดือนธันวาคม ค.ศ. 2025 โดยประกอบด้วยสิบตอน และจะอยู่ในเฟสที่หกของจักรวาลภาพยนตร์มาร์เวล.
นักแสดง

ยาห์ยา อับดุล-มาทีน ที่ 2 รับบท ไซมอน วิลเลียมส์ / วันเดอร์แมน: นักแสดงผู้ได้รับพลังวิเศษจนกลายเป็นฮีโร่ชื่อ วันเดอร์แมน
เบน คิงสลีย์ รับบท เทรเวอร์ สแลตเตอรี:
นักแสดงผู้ล้มเหลวซึ่งก่อนหน้านี้สวมบทบาทเป็นแมนดารินและถูกลักพาตัวโดยเท็นริงส์ กลายเป็น"ตัวตลก"ของซู เหวินหวู่ คิงส์ลีย์กลับมารับบทเดิมจากเรื่อง ไอรอนแมน 3 (2013) และ ชาง-ชี กับตำนานลับเท็นริงส์ (2021)
เดเมตริอุส กรอส รับบท อีริก วิลเลียมส์ / กริมรีพเเปอร์: น้องชายของไซมอน
เอ็ด แฮร์ริส รับบท นีล ซาโรยัน: ผู้จัดการส่วนตัวของไซมอน
นอกจากนี้ ลอเรน เกลเซียร์ ยังได้รับบทบาทสนับสนุนที่ยังไม่เปิดเผย
แหล่งข้อมูลอื่น

วันเดอร์แมน ที่อินเทอร์เน็ตมูวีเดตาเบส
เจาเจ้ง

| เจาเจ้ง |
| --- | --- |
鄒靖

ขุนพลปราบคนเถื่อน (破虜校尉)
ดำรงตำแหน่ง ?–?
กษัตริย์: จักรพรรดิฮั่นหลิง
เป่ย์จฺวินจงโหว (北軍中侯)
ดำรงตำแหน่ง ?–?
กษัตริย์: จักรพรรดิฮั่นหลิง
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: แม่ทัพ

เจาเจ้ง มีชื่อในภาษาจีนกลางว่า โจว จิ้ง (ราว ค.ศ. 184–185) เป็นแม่ทัพที่มีชีวิตอยู่ในช่วงราชวงศ์ฮั่นตะวันออกของจีน
ประวัติ

เจาเจ้งดำรงตำแหน่งขุนพลปราบคนเถื่อน (破虜校尉) ใน ค.ศ. 184 เมื่อเกิดกบฏโพกผ้าเหลือง เขานำกองทัำของจักรพรรดิไปโจมตีกบฏที่อิวจิ๋ว ในเวลานี้เล่าปี่นำกลุ่มทหารอาสาไปเข้าร่วมกับเขาเพื่อต่อสู้กับกบฏ
อิงสฺยงจี้ (英雄記) บันทึกว่า เจาเจ้งเคยอยู่ร่วมกับกองซุนจ้านในการสู้รบต่อชนป่าเถื่อน ครั้งหนึ่ง เจาเจ้งตกหลุมพรางและถูกพวกอนารยชนล้อม กองซุนจ้านนำกองทหารของเขาเข้าโจมตีพวกอนารยชนและทำลายการปิดล้อม ทั้งสองคนจึงนำคนของตนเข้าโจมตีพวกอนารยชนขณะที่พวกเขาล่าถอยและสามารถขับไล่พวกเขาออกไปจากชายแดนทางเหนือได้สำเร็จ
ใน ค.ศ. 185 เมื่อเกิดกบฏเลียงจิ๋ว เจาเจ้งเข้าร่วมโจมตีกบฏกับขุนพลฮองฮูสง ในตอนนี้เจาเจ้งดำรงตำแหน่งเป่ย์จฺวินจงโหว (北軍中候) ซึ่งเป็นตำแหน่งผู้บังคับบัญชาสูงสุดในกองทัพจักรพรรดิ เจาเจ้งเสนอว่าพวกเขาเกณฑ์ทัพจากชนเผ่าเซียนเปย์แทนชนเผ่าอูหวน เพื่อช่วยเหลือพวกเขาในการต่อสู้กับกบฏ ขุนพลหาน จั๋ว (韓卓) ยอมรับเจาเจ้งและกล่าวว่าถ้าเจาเจ้งมีทหารม้าเซียนเป่ย์ 5,000 นายร่วมกับเขา เจาเจ้งสามารถเอาชนะกบฏได้ แต่อิง เช่า (應劭) ไม่ยอมรับเนื่องจากเขาเชื่อว่าเซียนเปย์โลภมากและไม่น่าไว้ใจเท่าอู่หวน เหล่าขุนพลจึงประชุมหารือต่อทั้งสองแนวคิดและในที่สุดก็ยอมรับแนวคิดของอิง เช่า
ดูเพิ่ม

รายชื่อบุคคลในยุคสามก๊ก
อีแม็คส์

| --- | --- |

นักพัฒนา: โครงการกนู
ระบบปฏิบัติการ: หลายระบบปฏิบัติการ
ประเภท: Text editor
สัญญาอนุญาต: GPL
เว็บไซต์: www.gnu.org/software/emacs/
อีแม็คส์  (อังกฤษ: Emacs) เป็นโปรแกรมคอมพิวเตอร์ที่ใช้แก้ไขข้อความ มีความสามารถหลากหลายเป็นที่นิยมในหมู่นักเขียนโปรแกรมคอมพิวเตอร์
เดิม Emacs ย่อมาจาก Editor MACroS เป็นการรวบรวมมาโครที่พัฒนาโดย ริชาร์ด สตอลแมน สำหรับโปรแกรมแก้ไขข้อความที่ชื่อ TECO เมื่อปี พ.ศ. 2518 Guy Steele ได้รวบรวมมาโครเหล่านั้นออกมาเป็นซอฟต์แวร์อีแม็คส์ ต่อมาอีแม็คส์ก็กลายเป็นโปรแกรมแก้ไขข้อความเต็มตัว และมีอยู่ด้วยกันหลายรุ่น แต่อีแม็คส์สองแบบที่ได้รับความนิยมในปัจจุบันคือ GNU Emacs ซึ่งเริ่มโดย Richard Stallman เมื่อปี พ.ศ. 2527 และ XEmacs ซึ่งแยกออกมาจาก GNU Emacs เมื่อปี พ.ศ. 2534
คุณสมบัติ > แพลตฟอร์ม

อีแม็คส์สามารถทำงานได้บนระบบปฏิบัติการยูนิกซ์เกือบทุกระบบ (GNU, Linux, BSD, Solaris, AIX, IRIX, Max OS X), MS-DOS, Microsoft Windows, และ OpenVMS นอกจากนี้อีแม็คส์ยังสามารถทำงานได้ทั้งบน terminal และ graphical user interface (GUI)
คุณสมบัติ > โหมดในการแก้ไขข้อมูล

อีแม็คส์จะเปลี่ยนพฤติกรรมการทำงานไปตามชนิดของข้อมูลที่กำลังถูกแก้ไข เรียกว่าโหมดการทำงานหลัก (major mode) ตัวอย่างของโหมดการทำงานหลักได้แก่ โหมดปกติสำหรับตัวหนังสือ, โหมดสำหรับภาษาโปรแกรมแบบต่าง ๆ, โหมดสำหรับเอกสาร HTML พฤติกรรมที่ต่าง ๆ กัน เช่น syntax highlighting รวมทั้งคำสั่งพิเศษที่จะช่วยในการแก้ไขเฉพาะสำหรับโหมดนั้น ๆ
นอกจากนี้ ในขณะใดขณะหนึ่งไฟล์ที่ถูกแก้ไขจะใช้โหมดการทำงานหลักได้เพียงโหมดเดียว แต่พฤติกรรมการทำงานยังสามารถถูกปรับแต่งเพิ่มเติมโดยใช้โหมดย่อย (minor mode) ได้หลาย ๆ โหมดพร้อมกัน ยกตัวอย่างเช่น โหมดหลักสำหรับภาษาซีสามารถเลือกใช้โหมดย่อยที่จัดย่อหน้าแบบต่าง ๆ กันไป
คุณสมบัติ > การปรับแต่ง

ผู้ใช้จำนวนมากได้ทำการปรับแต่งอีแม็คส์ เพื่อให้เหมาะกับการใช้งานตามวัตถุประสงค์ที่แตกต่างกันไป การปรับแต่งโดยทั่วไปสามารถแบ่งได้สามวิธี วิธีการแรกโดยเปลี่ยนค่าตัวแปรที่จัดไว้ให้เฉพาะเพื่อการปรับแต่งการทำงาน เช่น เพื่อเปลี่ยนสีของพื้นหลังและตัวหนังสือ วิธีการนี้เหมาะสำหรับผู้ใช้มือใหม่และผู้ใช้ที่ไม่ต้องการแก้ไขโค้ดภาษาลิสป์
วิธีการที่สอง โดยการบันทึกแมโครและรันแมโครสำหรับงานที่ซับซ้อนและต้องทำซ้ำ ๆ กัน โดยส่วนใหญ่แมโครที่บันทึกไว้จะถูกใช้ทันนีและทิ้งไปเมื่อออกจากโปรแกรมแม้ว่าจะสามารถบันทึกไว้เพื่อเรียกใช้งานทีหลังได้เช่นกัน
การปรับแต่งวิธีสาม คือการเขียนโปรแกรมภาษาลิสป์ ซึ่งโดยทั่วไปจะถูกเขียนไว้ในไฟล์สำหรับตั้งค่าเริ่มต้นชื่อ .emacs ซึ่งจะถูกเรียกขึ้นมาทำงานในระหว่างเริ่มการทำงาน โดยมากไฟล์นี้ถูกใช้เพื่อกำหนดตัวแปรเริ่มต้นและโยงคำสั่งกับคีย์บอร์ดที่แตกต่างจากค่ามาตรฐาน กับเพื่อสร้างคำสั่งใหม่เพื่อเพิ่มความสะดวกในการทำงาน ผู้ใช้บางท่านมีไฟล์ .emacs ที่มีความยาวหลายร้อยบรรทัดและทำให้อีแม็คส์ทำงานต่างไปอย่างมาก
นอกจากนี้ถ้าโค้ดภาษาลิสป์สามารถถูกใช้ประโยชน์ได้ในวงกว้าง มันจะถูกทำให้เป็นไลบรารีและแจกจ่ายให้ผู้ใช้อื่น ๆ ไลบรารีหลายตัวสามารถหาได้จากอินเทอร์เน็ต เช่น wikipedia-mode สำหรับแก้ไขบทความวิกิพีเดีย ไลบรารีบางตัวได้กลายเป็นไลบรารีมาตรฐานของอีแม็คส์ในที่สุด
การใช้งาน

ผู้ใช้สามารถเริ่มต้นใช้งานจากเชลล์ยูนิกซ์ได้โดยการพิมพ์ "emacs [ชื่อไฟล์]" เพื่อทำการแก้ไขไฟล์ตามชื่อ ถ้าไม่มีไฟล์ตามที่พิมพ์อีแม็คส์จะสร้างบัฟเฟอร์ใหม่มีชื่อตามที่ชื่อไฟล์ อย่างไรก็ตาม การใช้งานอีแม็คส์ให้ได้ประโยชน์สูงสุดควรแก้ไขหลาย ๆ ไฟล์จากอีแม็คส์ตัวเดียว ไม่ควรแยกการแก้ไขไฟล์เพียงไฟล์เดียวต่อหนึ่งอีแม็คส์
ในโหมดการใช้งานตามปกติผู้ใช้พิมพ์ตัวหนังสือและแก้ไขเหมือนโปรแกรมแก้ไขข้อความโดยทั่วไป ผู้ใช้จะเรียกคำสั่งต่าง ๆ โดยการกดปุ่ม Ctrl และ/หรือ Meta/Alt ร่วมกับปุ่มอื่น ๆ ที่จริงแล้วการพิมพ์เพียงง่าย ๆ เช่นการพิมพ์ตัวหนังสือหนึ่งตัวก็เป็นการเรียกคำสั่งที่มีชื่อว่า self-insert-command
การใช้งาน > คำสั่งเบื้องต้น

ต่อไปนี้คือคำสั่งเบื้องตนเพียงบางส่วน ตัว C คือปุ่ม Ctrl ตัว M คือปุ่ม Meta หรือ Alt
| คำสั่ง | เคาะแป้นพิมพ์ | อธิบาย |
| --- | --- | --- |
| forward-word | M-f | เลื่อนไปข้างหน้าหนึ่งคำ |
| search-word | C-s | ค้นหาคำ |
| undo | C-/ | ยกเลิกข้อความที่พิมพ์ล่าสุด |
| keyboard-quit | C-g | ยกเลิกคำสั่งที่กำลังพิมพ์อยู่ |
| find-file | C-x C-f | เปิดไฟล์เพื่อแก้ไข |
| save-buffer | C-x C-s | บันทึกบัฟเฟอร์ |
| save-with-newname | C-x C-w | บันทึกบัฟเฟอร์ในไฟล์ใหม่ |
| save-buffers-kill-emacs | C-x C-c | บันทึกบัฟเฟอร์และออกจากอีแม็คส์ |
| set-marker | C-[space] หรือ C-@ | ทำเครื่องหมายที่ตำแหน่งปัจจุบัน |
| cut | C-w | ตัด เริ่มต้นจากเครื่องหมายที่ทำไว้ถึงตำแหน่งปัจจุบัน |
| copy | M-w | คัดลอก เริ่มต้นจากเครื่องหมายที่ทำไว้ถึงตำแหน่งปัจจุบัน |
| paste | C-y | แปะข้อความจากคลิปบอร์ด |
| kill buffer | C-x k | ปิดบัฟเฟอร์ปัจจุบัน |
คำสั่ง save-buffer ใช้การกดคำสั่งหลายครั้งร่วมกันเช่น C-x C-s คือการกดปุ่มตัวเอ็กซ์ในขณะที่กดคอนโทรลค้างไว้ จากนั้นกดปุ่มตัวเอสในขณะที่กดคอนโทรลค้างไว้ วิธีนี้แม้จะดูเหมือนยุ่งยากเมื่อเริ่มเรียนรู้แต่ก็ทำให้อีแม็คส์สามารถมีคำสั่งจากคีย์บอร์ดได้มากมายไม่ถูกจำกัดโดยจำนวนปุ่มบนแป้นพิมพ์
ผู้ใช้สามารถเรียกคำสั่งบางคำสั่งจากเมนูได้เมื่ออยู่ในกราฟิกโหมด อย่างไรก็ตาม ผู้ใช้ที่มีประสบการณ์ชอบที่จะใช้การเรียกคำสั่งจากแป้นพิมพ์เพราะเมื่อจำคำสั่งได้แล้วจะทำได้เร็วกว่า
แหล่งข้อมูลอื่น

เว็บเพจ Emacs ของโครงการกนู
EmacsWiki - แหล่งรวมข้อมูลโดยผู้ใช้ Emacs
แม่น้ำบักดั่ง

แม่น้ำบักดั่ง
แม่น้ำบักดั่ง (เวียดนาม: Sông Bạch Đằng; Bạch Đằng Giang, 白藤江) เป็นแม่น้ำทางตอนเหนือของประเทศเวียดนาม อยู่ใกล้กับอ่าวหะล็อง ไหลผ่านเมืองกว๋างเอียนของจังหวัดกว๋างนิญ และนครถวีเงวียนของไฮฟอง มีความยาวทั้งสิ้น 40 กิโลเมตร
แม่น้ำบักดั่งมียุทธการที่สำคัญ 3 เหตุการณ์ในประวัติศาสตร์เวียดนาม ใน ค.ศ. 938 ส่งผลให้เวียดนามได้รับเอกราช ใน ค.ศ. 981 และ ค.ศ. 1288 นายพล เจิ่น ฮึง เด่า ได้ขับไล่กองทัพมองโกเลีย
ชอว์น สเปียส์

| Shawn Spears |
| --- | --- |

ชื่อเกิด: Ronnie William Arneill
เกิด:  (1981-02-19) กุมภาพันธ์ 19, 1981 (44 ปี) St. Catharines, Ontario, Canada
คู่สมรส: Cassie McIntosh (สมรส 2019)
ประวัติมวยปล้ำอาชีพ
ชื่อบนสังเวียน: Gavin Spears Shawn Spears Tye Dillinger
ส่วนสูง: 6 ฟุต 3 นิ้ว (191 เซนติเมตร)
น้ำหนัก: 223 ปอนด์ (101 กิโลกรัม)
มาจาก: Niagara Falls, Ontario, Canada
ฝึกหัดโดย: Cody Deaner Derek Wylde Eric Young
เปิดตัว: 2001
รอนัลด์ วิลเลียม แอร์นีล (Ronald William Arneill) เกิด 19 กุมภาพันธ์ ค.ศ. 1981 นักมวยปล้ำอาชีพชาวแคนาดาที่เซ็นสัญญากับWWEภายใต้ชื่อ ไท ดิลลิงเจอร์ (Tye Dillinger) และ ชอว์น สเปียส์ (Shawn Spears) และยังเคยร่วมงานกับWWE เมื่อปี 2006 และ 2008 ในชื่อ แกวิน สเปียส์ (Gavin Spears) สังกัดFCWและECW
แชมป์และรางวัล

American Combat Wrestling
ACW Heavyweight Championship (1 time)
King Of Florida (2010)
Deadlock Pro-Wrestling
DPW Awards (1 time)
Match of the Year (2023) vs. Chris Danger at World's Strongest
Florida Championship Wrestling
FCW Florida Tag Team Championship (1 time) – with Nic Nemeth
Florida Underground Wrestling
FUW Tag Team Championship (1 time) – with Kenny Kendrick
Ground Breaking Pro Wrestling
GBPW Championship (1 time)
Great Lakes Championship Wrestling
GLCW Heavyweight Championship (1 time)
NEO Pro Wrestling
NEO Grand Independent Championship (1 time)
Ohio Valley Wrestling
OVW Television Championship (3 times)
OVW Southern Tag Team Championship (3 times) – with Cody Runnels (2) and Colt Cabana (1)
Prairie Wrestling Alliance
PWA Commonwealth Championship (1 time)
Pro Wrestling Illustrated
Ranked No. 114 of the top 500 singles wrestlers in the PWI 500 in 2017
Pure Wrestling Association
PWA Pure Wrestling Championship (1 time)
Tri-City Wrestling
TCW Heavyweight Championship (1 time)
World Series Wrestling
WSW World Heavyweight Championship (1 time)
World Wrestling Council
WWC World Tag Team Championship (1 time) – with Idol Stevens
WWE
NXT North American Championship (1 time)
แหล่งข้อมูลอื่น

ชอว์น สเปียส์ ที่ WWE.com
Online World of Wrestling profile
ถวีเงวียน

| ถวีเงวียน Thủy Nguyên ซางนามเจี่ยว Giang Nam Triệu  |
| --- | --- |
นครภายใต้นคร (ชั้น 3)
นครถวีเงวียน Thành phố Thủy Nguyên 
แม่น้ำบักดั่ง ส่วนที่ไหลผ่านนครถวีเงวียน ไฮฟอง
ถวีเงวียนที่ตั้งในประเทศเวียดนาม
พิกัด: 20°55′59″N 106°40′01″E﻿ / ﻿20.933°N 106.667°E﻿ / 20.933; 106.667
ประเทศ:  เวียดนาม
ภูมิภาค: สามเหลี่ยมปากแม่น้ำแดง
นคร: ไฮฟอง
ศูนย์กลาง: แขวงถวีเดื่อง
เขตการปกครองย่อย: 17 แขวง (phường), 4 ตำบล (xã)
การปกครอง
 • เลขาธิการพรรคประจำนคร: ฝั่ม วัน แท้บ (Phạm Văn Thép)
 • ประธานสภาประชาชน: เหงียน ถั่ญ ลุง (Nguyễn Thành Lung)
 • ประธานคณะกรรมการประชาชน: เหงียน ฮวี ฮหว่าง (Nguyễn Huy Hoàng)
พื้นที่
 • ทั้งหมด: 269.10 ตร.กม. (103.90 ตร.ไมล์)
ประชากร (ค.ศ. 2024)
 • ทั้งหมด: 570,000 คน
 • ความหนาแน่น: 2,100 คน/ตร.กม. (5,500 คน/ตร.ไมล์)
 • เขตเมือง: 450,000 คน
เขตเวลา: UTC+07:00 (เวลาอินโดจีน)
เว็บไซต์: thuynguyen.haiphong.gov.vn
ถวีเงวียน (เวียดนาม: Thủy Nguyên) เป็นนครภายใต้นคร (นครย่อย) ในนครไฮฟอง ซึ่งเป็นนครที่ใหญ่ที่สุดอันดับสามของประเทศเวียดนาม นครถวีเงวียนตั้งอยู่ติดกับจังหวัดกว๋างนิญ และใกล้กับอ่าวหะล็อง
นครถวีเงวียนได้รับการจัดตั้งเป็นนครเมื่อวันที่ 1 มกราคม ค.ศ. 2025 โดยยกฐานะมาจากอำเภอถวีเงวียนเดิม มีแม่น้ำบักดั่งไหลผ่านทางตอนเหนือของเมือง และมีสะพานบิ๊ญข้ามแม่น้ำเกิ๊ม และเชื่อมต่อเมืองนี้กับใจกลางเมืองไฮฟอง นครถวีเงวียนแบ่งเขตการปกครองออกเป็น 17 แขวง (phường) และ 4 ตำบล (xã)
รายชื่ออุบัติเหตุทางรถไฟฟ้าในประเทศไทย

แผนที่เส้นทางรถไฟฟ้าในกรุงเทพมหานครและปริมณฑล (พ.ศ. 2567)
ประเทศไทยมีการเดินรถไฟซึ่งใช้ไฟฟ้าเป็นกำลังหลักในการขับเคลื่อนหรือ รถไฟฟ้า ตั้งแต่ราวปี พ.ศ. 2492  ในเส้นทางรถไฟสายปากน้ำ โดยใช้รถไฟฟ้าจากบริษัทนิปปอนชาเรียวแทนการใช้รถจักรไอน้ำ โดยเส้นทางสายนี้ยกเลิกการเดินรถไปใน พ.ศ. 2503 ในรัฐบาลจอมพล สฤษดิ์ ธนะรัชต์ แม้ในปี พ.ศ. 2533 กระทรวงคมนาคมได้มีการลงนามสัญญาสัมปทานโครงการรถไฟฟ้าลาวาลินกับ บริษัท เอสเอ็นซี-ลาวาลิน จำกัด และลงนามสัมปทานโครงการโฮปเวลล์กับบริษัท โฮปเวลล์ (ประเทศไทย) จำกัด เพื่อดำเนินการก่อสร้างระบบขนส่งมวลชนทางรางในพื้นที่กรุงเทพมหานคร  แต่ก็มิได้มีการดำเนินการจนสามารถเปิดเดินรถได้แต่อย่างใด
จนกระทั่งพ.ศ. 2535 กรุงเทพมหานครลงนามสัมปทานกับบริษัท ธนายง จำกัด ให้ดำเนินการระบบขนส่งมวลชนทางรางในพื้นที่กรุงเทพมหานคร  (ต่อมาคือ บริษัท ระบบขนส่งมวลชนกรุงเทพ จำกัด (มหาชน) หรือ BTS) โดยได้เปิดการเดินรถไฟฟ้า  "รถไฟฟ้าเฉลิมพระเกียรติ 6 รอบพระชนมพรรษา" ประกอบด้วย สายสุขุมวิท (จากสถานีหมอชิต ถึงสถานีอ่อนนุช) และสายสีลม (จากสถานีสนามกีฬาแห่งชาติ ถึงสถานีสะพานตากสิน) เมื่อวันที่ 5 ธันวาคม พ.ศ. 2542 และในปี พ.ศ. 2547 เปิดเดินรถในโครงการรถไฟฟ้ามหานคร สายเฉลิมรัชมงคล ซึ่งเป็นรถไฟฟ้าใต้ดินสายแรก โดยมีบริษัท รถไฟฟ้ากรุงเทพ จำกัด (มหาชน) (ต่อมาคือ บริษัท ทางด่วนและรถไฟฟ้ากรุงเทพ จำกัด (มหาชน) (BEM)) เป็นผู้รับสัมปทาน จากการรถไฟฟ้าขนส่งมวลชนแห่งประเทศไทย (รฟม.) หลังจากนั้นมีการขยายเส้นทางต่าง ๆ เรื่อยมา
มีอุบัติเหตุเกี่ยวกับรถไฟฟ้าที่เกิดขึ้นในไทย ดังนี้
อุบัติเหตุจากรถไฟฟ้าในประเทศไทย

บทความหลัก : รายการอุบัติเหตุทางรถไฟในประเทศไทย
| วันที่ | ขบวนรถไฟฟ้าที่เกี่ยวข้อง | สายรถไฟฟ้า | ลักษณะอุบัติเหตุ | สถานที่ | ความเสียหาย | อ้างอิง |
| --- | --- | --- | --- | --- | --- | --- |
| 17 มกราคม พ.ศ. 2548 | รถไฟฟ้ามหานคร สายเฉลิมรัชมงคล | สายสีน้ำเงิน | ชนกัน (ไหลมาชนกัน) | สถานีศูนย์วัฒนธรรมแห่งประเทศไทย | ผู้ได้รับบาดเจ็บนับร้อย ส่วนใหญ่เกี่ยวกับกระดูก แขนกับขาหัก และฟกช้ำตามร่างกาย | ต้องปิดให้บริการ 2 สัปดาห์ เพื่อนำขบวนรถที่ชนกันไปซ่อมบำรุงที่โรงงานบริษัทซีเมนส์ที่เยอรมนี และฟื้นฟูสภาพชานชาลาที่ได้รับความเสียหายทั้งหมด |
| 19 มิถุนายน พ.ศ. 2560 | รถไฟฟ้าแอร์พอร์ต เรลลิงค์ | สายซิตี้ | ทับคน | สถานีบ้านทับช้าง | ผู้เสียชีวิต 1 ราย เกิดจากการวูบ ตกลงไปที่รางรถไฟ | เป็นอุบัติเหตุครั้งแรกในระบบรถไฟฟ้าขนส่งมวลชนในประเทศไทยที่มีผู้เสียชีวิต |
| 27 มิถุนายน พ.ศ. 2563 | รถไฟฟ้าบีทีเอสสายสีเขียว | สายสีลม | ชนคนงาน | บริเวณรางรถไฟฟ้า ระหว่างสถานีช่องนนทรีและสถานีสุรศักดิ์ (งานก่อสร้างสถานีศึกษาวิทยา - ต่อมาเปลี่ยนเป็นสถานีเซนต์หลุยส์) | บาดเจ็บบริเวณสะโพก1คน | เนื่องจากคนงานเข้าไปในรางรถไฟฟ้า ก่อนเวลาปิดการให้บริการรถไฟฟ้า และก่อนเวลาทำงาน |
| 15 มกราคม พ.ศ. 2565 | รถไฟฟ้าสายสีแดง | สายสีแดงเข้ม | ทับคน | ระหว่างสถานีวัดเสมียนนารีกับสถานีจตุจักร | พบร่างศีรษะขาด เท้าขาดทั้ง 2 ข้างจำนวน 1 ราย |  |
| 20 มิถุนายน พ.ศ. 2565 | รถไฟฟ้าสายสีแดง | สายสีแดงเข้ม | ชนคนตาย | ห่างจากสถานีหลักหกประมาณ 500 เมตร ฝั่งขาเข้าเมือง | ชายนิรนามที่ถูกรถไฟฟ้าชน 1 คนเสียชีวิต |  |
| 24 ธันวาคม พ.ศ. 2566 | รถไฟฟ้ามหานครสายสีชมพู | สายสีชมพู | รางจ่ายกระแสไฟฟ้าหลุด | หน้าตลาดกรมชลประทาน ถนนติวานนท์ ตำบลบางตลาด อำเภอปากเกร็ด จังหวัดนนทบุรี | รถไฟฟ้าเสียหาย 1 ขบวน รถยนต์เสียหาย 3 คัน เสาไฟฟ้าล้ม 1 ต้น |  |
| 2 มกราคม พ.ศ. 2567 | รถไฟฟ้ามหานครสายสีเหลือง | สายสีเหลือง | ล้อประคองรถไฟฟ้าหลุด | บริเวณระหว่างระหว่างสถานีศรีเทพา และสถานีศรีด่าน (ถนนเทพารักษ์ กม.3) | รถแท็กซี่ได้รับความเสียหาย 1 คัน |  |
| 28 มีนาคม พ.ศ. 2567 | รถไฟฟ้ามหานครสายสีเหลือง | สายสีเหลือง | ชิ้นส่วนของรางนำไฟฟ้า (Conductor Rail) ชำรุด และมีบางส่วนร่วงหล่น | ระหว่างสถานีกลันตัน (YL12) - สถานีสวนหลวง ร.9 | ส่งผลให้รถยนต์ จำนวน 2 คัน และจักรยานยนต์ จำนวน 1 คัน ได้รับความเสียหาย แต่ไม่มีผู้ได้รับบาดเจ็บ และต้องหยุดเดินรถไฟฟ้า สายสีเหลือง ในวันดังกล่าวทั้งระบบ |  |
| 5 มีนาคม พ.ศ. 2568 | รถไฟฟ้าสายสีแดง | สายสีแดงอ่อน | ชนคนตาย | ระหว่างสถานีบางบำหรุกับสถานีตลิ่งชัน | พบร่างนอนควํ่าหน้าในสภาพศีรษะเปิด มีแผลขนากใหญ่ |  |
อุบัติเหตุในระหว่างการก่อสร้างรถไฟฟ้า

ระหว่างปี พ.ศ. 2555 - 2565 มีอุบัติเหตุเกิดขึ้นในพื้นที่ก่อสร้าง 417 ครั้ง (พ.ศ. 2559 สูงสุดคือ 71 ครั้ง) และมีแนวโน้มเพิ่มขึ้น โดยมีควาเสี่ยงที่ทำให้เกิดอุบัติเหตุสูงสุด คือ ปัจจัยเสี่ยงจากการทำงาน เช่น อันตรายจากการใช้นั่งร้าน และมีปัจจัยย่อยอื่น ๆ เนื่องจากคนงานมักไม่ให้ความสำคัญกับคุณภาพชีวิตตนเอง เพราะต้องการหาเงินในการดำรงชีวิตและครอบครัวมากกว่า
รายการต่อไปนี้เป็นตัวอย่างอุบัติเหตุระหว่างการก่อสร้างโครงการรถไฟฟ้า เช่น จากโครงสร้าง อุปกรณ์ค้ำยัน
| วันที่ | ขบวนรถไฟฟ้าที่เกี่ยวข้อง | สายรถไฟฟ้า | ลักษณะอุบัติเหตุ | สถานที่ | ความเสียหาย | อ้างอิง |
| --- | --- | --- | --- | --- | --- | --- |
| 6 มิถุนายน พ.ศ. 2556 | รถไฟฟ้าสายสีม่วง | สายสีม่วง | คานเหล็กยาว 10 เมตร จำนวน 6 ท่อน หล่นทีบรถยนต์ | สถานีเตาปูน | รถยนต์ ที่จอดติดไฟแดงอยู่ที่บริเวณแยกเตาปูน เสียหาย 4 คัน และมีผู้บาดเจ็บ 1 คน |  |
| 20 มกราคม พ.ศ. 2558 | รถไฟฟ้าสายสีแดง | สายสีแดงเข้ม | ตอม่อ และนั่งร้านคนงานก่อสร้างถล่ม | บริเวณหน้าห้างไอทีสแควร์ เขตหลักสี่ | คนงานหล่นจากนั่งร้าน ถูกเหล็กทับบาดเจ็บ 7 คน |  |
| 4 พฤษภาคม พ.ศ. 2558 | รถไฟฟ้าสายสีแดง | สายสีแดงเข้ม | รถเครนล้มพลิกคว่ำ | สถานีรถไฟดอนเมือง | ทับรถยนต์ 2 คันพังเสียหายหลังคายุบ และมีผู้ได้รับบาดเจ็บเป็นชาย 1 คน |  |
| 17 มีนาคม พ.ศ. 2560 | รถไฟฟ้าสายสีเขียว | สายสุขุมวิท | โครงเหล็กก่อสร้างรถไฟฟ้าสายสีเขียว ขนาด 3×3 เมตร หนักกว่า 1 ตัน หล่นทับรถ | ถนนพหลโยธินก่อนถึงเมเจอร์รัชโยธิน | รถเก๋งนิสสัน มาร์ช สีเขียว จำนวน 1 คัน ห้องเครื่องถูกโครงเหล็กทับ เสียหาย |  |
| 22 มีนาคม พ.ศ. 2560 | รถไฟฟ้าสายสีเขียว | สายสุขุมวิท | น้ำปูนเทถูกรถยนต์ | ช่วงสถานีโรงพยาบาลภูมิพลอดุลยเดช | รถยนต์ที่สัญจรได้รับความเสียหาย |  |
| 28 เมษายน พ.ศ. 2560 | รถไฟฟ้าสายสีแดง | สายสีแดงเข้ม | คานเหล็กยึดปูนก่อสร้างรถไฟฟ้า หล่นทับคนงาน | ใกล้วัดดอนเมือง สถานีดอนเมือง | คนงานเสียชีวิต 3 ราย |  |
| 18 มิถุนายน พ.ศ. 2560 | รถไฟฟ้ามหานคร สายเฉลิมรัชมงคล | สายสีน้ำเงิน | เหล็กนั่งร้าน หล่นกลางถนนจรัญสนิทวงศ์ | ช่วงแยกบางขุนนนท์มุ่งหน้าท่าพระ | ไม่มีผู้บาดเจ็บ และไม่มีความเสียหาย |  |
| 24 ธันวาคม 2566 | รถไฟฟ้าสายสีม่วง (ม่วงใต้) | สายสีม่วง | แผ่นเหล็กเส้นกำแพงกันดิน (D -Wall) ตกลงมา | สถานีวงเวียนใหญ่ โครงการรถไฟฟ้าสายสีม่วง ช่วงเตาปูน - ราษฎร์บูรณะ | คนคุมงาน (โฟร์แมน) เสียชีวิต 1 ราย |  |
| 30 มีนาคม พ.ศ. 2567 | รถไฟฟ้าโมโนเรล สายสีชมพู | สายสีชมพู | ปูนคอนกรีตเหลวร่วงหล่นลงมาใส่รถ | สถานีอิมแพ็คเมืองทองธานี (MT01) | ปูนคอนกรีตเหลวร่วงหล่นลงมาใส่รถเก๋งทำให้เปรอะเปื้อนทั่วทั้งคัน นอกจากนี้บริเวณมุมกระจกหลังขวาถูกก้อนหินกระแทกจนแตกเป็นรูโหว่ เศษกระจกกระเด็นไปใส่ศีรษะคนในรถแต่ไม่ได้รับบาดเจ็บ |  |
| 12 กันยายน พ.ศ. 2567 | รถไฟฟ้าสายสีม่วง (ม่วงใต้) | สายสีม่วง | รถเครนก่อสร้างล้ม | ปากซอยตากสิน 9/3 ถนนสมเด็จพระเจ้าตากสิน แขวงสำเหร่ เขตธนบุรี กรุงเทพมหานคร | ผู้ขี่รถจักรยานยนต์ บาดเจ็บ 1 ราย |  |
อุบัติการณ์ (Incident)

อุบัติการณ์ (Incident) คือ เหตุการณ์ที่เกิดขึ้นโดยที่ไม่ได้คาดการณ์ไว้ล่วงหน้าและไม่ได้คิดว่าจะเกิด และไม่ได้ส่งผลกระทบร้ายแรง แต่มีผลต่อความปลอดภัย
รายการต่อไปนี้เป็นอุบัติการณ์ที่เกิดขึ้นกับรถไฟฟ้าในประเทศไทย
| วันที่ | ขบวนรถไฟฟ้าที่เกี่ยวข้อง | สายรถไฟฟ้า | ลักษณะอุบัติเหตุ | สถานที่ | ความเสียหาย | อ้างอิง |
| --- | --- | --- | --- | --- | --- | --- |
| 15 เมษายน พ.ศ. 2547 | รถไฟฟ้ามหานคร สายเฉลิมรัชมงคล | สายสีน้ำเงิน | ระบบเบรคล็อก | สถานีคลองเตย | ล้อยางของรถไฟฟ้าเสียดสี ทำให้เกิดกลุ่มควัน |  |
| 26 มิถุนายน พ.ศ. 2561 | รถไฟฟ้าแอร์พอร์ต เรลลิงค์ | สายซิตี้ | นกกาบบัวบินชนกระจกห้องคนขับ | ก่อนเข้าสถานีบ้านทับช้าง | ต้องงดให้บริการรถไฟฟ้าขบวนดังกล่าว เพื่อเปลี่ยนกระจก |  |
| 2 สิงหาคม พ.ศ. 2561 | รถไฟฟ้าบีทีเอส | สายสุขุมวิท | ประตูเปิดเองระหว่างเดินรถ | ขณะออกจากสถานีหมอชิต มุ่งหน้าสถานีสะพานควาย | ไม่มีรายงานความเสียหาย |  |
| 15 สิงหาคม พ.ศ. 2561 | รถไฟฟ้าบีทีเอส | สายสุขุมวิท | คนตกไปในรางรถไฟฟ้า | สถานีราชเทวี | หยุดการเดินรถชั่วคราว เพื่อให้ความช่วยเหลือ |  |
| 23 สิงหาคม พ.ศ. 2561 | รถไฟฟ้าบีทีเอส | สายสีลม | น้ำรั่วในตัวรถไฟ | ขณะออกจากสถานีสนามกีฬาแห่งชาติไปสถานีบางหว้า | สาเหตุเกิดจากเครื่องปรับอากาศของตู้ที่มีน้ำรั่วดังกล่าวมีน้ำขังในตัวเครื่องปรับอากาศ |  |
| 20 กันยายน พ.ศ. 2566 | รถไฟฟ้าบีทีเอส ขบวนรถไฟฟ้าหมายเลข 78  | สายสุขุมวิท | ประตูเปิดเองระหว่างเดินรถ | ระหว่างสถานีบางจาก และสถานีปุณณวิถี | ไม่มีรายงานความเสียหาย |  |
| 21 พฤษภาคม พ.ศ. 2567 | รถไฟฟ้ามหานคร สายเฉลิมรัชมงคล | สายสีน้ำเงิน | น้ำรั่วในตัวรถไฟ | ขณะออกจากสถานีบางซื่อไปสถานีเตาปูน | ผู้โดยสารในขบวนรถได้รับผลกระทบ ผู้ให้บริการแจ้งว่าสาเหตุเกิดจากระบบท่อระบายน้ำของเครื่องปรับอากาศ ไม่ใช่น้ำฝนรั่วเข้ามา |  |
| 4 กรกฎาคม พ.ศ. 2567 | ขบวนรถไฟฟ้าหมายเลข 10 | สายสีชมพู | ประตูรถเปิดนอกบริเวณชานชาลา | บริเวณสถานีลาดปลาเค้า (PK18) มุ่งหน้าไปสถานีศูนย์ราชการนนทบุรี (PK01) | ไม่มีความเสียหาย แต่ต้องปรับการเดินรถ สาเหตุเกิดจากมีกระเป๋าถูกหนีบอยู่นอกตัวรถไฟ และการสื่อสารผิดพลาด ทำให้เปิดประตูนอกบริเวณสถานี |  |
ดูเพิ่ม

รายการอุบัติเหตุทางรถไฟในประเทศไทย
รถไฟฟ้าในประเทศไทย
รถไฟฟ้าในกรุงเทพมหานครและปริมณฑล
อารโมนีกับเมฟีโบเชท

สำหรับโอรสของโยนาทาน ดูที่ เมฟีโบเชท
ภาพวาดโดย Gustave Doré of Rizpah guarding the bodies of Armoni and Mephibosheth
อารโมนีกับเมฟีโบเชท ในคัมภีร์ฮีบรูเป็นพระราชโอรส 2 องค์ของซาอูลกับพระสนมริสปาห์บุตรีอัยยาห์ หลังซาอูลสวรรคต ทั้งสองถูกสังหารเพื่อแก้แค้นจากความรุนแรงต่อคนกิเบโอน
รายงานพระคัมภีร์

การสวรรคตของทั้งสองปรากฏใน2 ซามูเอล บทที่ 21 โดยระบุว่าอิสราเอลประสบกับความกันดารสามปี ซึ่งคาดว่าเกิดขึ้นจากซาอูลสังหารคนกิเบโอน ชาวกิเบโอนกล่าวแก่พระเจ้าดาวิดว่าไม่มีอะไรชดเชยพวกเขาได้อีกแล้ว นอกจากการตายของลูกชายทั้งเจ็ดของซาอูล (21:1-6 NKJV:{{{4}}} ). ดาวิดจึงส่งอารโมนี เมฟีโบเชท [พระราชโอรสในซาอูล ระวังสับสนกับเมฟีโบเชทที่เป็นโอรสของโยนาทาน] และพระราชนัดดาของซาอูล 5 พระองค์ (บุตรชายของเมราบกับอาดรีเอล)
คนกิเบโอนสังหาร 7 คนนั้นทั้งหมด และแขวนร่างบนภูเขาเฉพาะพระพักตร์ที่กิเบอาห์ (21:8-9 NKJV:{{{4}}} ) ร่างของพวกเขาถูกแขวนทิ้งไว้กลางแจ้งเป็นเวลาห้าเดือน และริสปาห์ผู้โศกเศร้าได้ปกป้องร่างของพวกเขาไม่ให้ถูกสัตว์ร้ายและนกล่าเหยื่อกิน (21:10 NKJV:{{{4}}} ) ท้ายที่สุด ดาวิดสั่งให้นำร่างของพวกเขาลงและฝังไว้ในสุสานครอบครัวที่เศ-ลา ซึ่งฝังร่างของซาอูลกับโยนาทาน (21:13-14 NKJV:{{{4}}} ).
ข้อมูล

Easton, Matthew George (1894). Easton's Bible Dictionary (Extended Annotated ed.). Altenmünster: T. Nelson. p. 457. ISBN 9783849621865.